# Uafhængige revisors erklæring om økonomisk hjælpepakke til efterskoler, frie fagskoler m.fl. i forbindelse med COVID-19

**Til institutionens ledelse og til Børne- og Undervisningsministeriet(ministeriet),**

**Styrelsen for Undervisning og Kvalitet (styrelsen).**

Institutionsnummer:

Institutionsnavn:

Erklæringen vedrører indberetning af tabt indtægt (frafald) som følge af udmeldelser i perioden 15.marts til og med 9. juni 2020:

Vi har fået til opgave at afgive en erklæring om, hvorvidt den foretagne indberetning af tabt indtægt (frafald), som følge af udmeldelser i perioden 15. marts til og med 9. juni 2020, der er anført i den af institutionen underskrevne og vedhæftede ledelseserklæring for den anførte periode fra 15. marts til og med 9. juni 2020, er opgjort i overensstemmelse med reglerne i gældende [bekendtgørelse om økonomiske kompensationsordninger m.v. på børne- og undervisningsområdet som følge af covid-19](https://www.retsinformation.dk/eli/lta/2020/640), samt den vejledning, der er fremsendt til institutionerne.

Vores konklusion udtrykkes med høj grad af sikkerhed.

Indberetningen af tabt indtægt (frafald) er foretaget til brug for styrelsens beregning og udbetaling af tilskud og kan som følge heraf være uegnet til andet formål.

Vores erklæring afgives alene til brug for institutionens ledelse samt styrelsens tilskudsforvaltning og kan ikke bruges til andre formål.

**Ledelsens ansvar for indberetningerne**

Institutionens ledelse har ansvaret for, at den foretagne indberetning af tabt indtægt (frafald) er i overensstemmelse med reglerne i gældende bekendtgørelse om økonomiske kompensationsordninger m.v. på børne- og undervisningsområdet som følge af covid-19, samt den vejledning, der er fremsendt til institutionerne.

**Revisors ansvar**

Vores ansvar er på grundlag af vores undersøgelser at udtrykke en konklusion om, hvorvidt den foretagne indberetning af tabt indtægt (frafald) er opgjort i overensstemmelse med reglerne i gældende bekendtgørelse om økonomiske kompensationsordninger m.v. på børne- og undervisningsområdet som følge af covid-19, samt den vejledning, der er fremsendt til institutionerne.

Vi har udført vores undersøgelser i overensstemmelse med ISAE3000 (ajourført), andre erklæringer med sikkerhed end revision eller review af historiske finansielle oplysninger og yderligere krav ifølge dansk revisorlovgivning samt med gældende bekendtgørelse om økonomiske kompensationsordninger m.v. på børne- og undervisningsområdet som følge af covid-19, samt den vejledning, der er fremsendt til institutionerne med henblik på at opnå høj sikkerhed for vores konklusion.

Revisionsselskabet er underlagt international standard om kvalitetsstyring, ISQC1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi er uafhængige af institutionen i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav.

Som led i vores undersøgelser har vi stikprøvevis efterprøvet den information, der ligger til grund for institutionens foretagne indberetning af tabt indtægt (frafald). Vores arbejde omfatter endvidere stillingtagen til den af ledelsen anvendte praksis for den foretagne indberetning.

**[[1]](#footnote-1)**

**Konklusion**

Det er vores opfattelse, at den foretagne indberetning af tabt indtægt (frafald) for det anførte skoleår i al væsentlighed er foretaget i overensstemmelse med bekendtgørelse om økonomiske kompensationsordninger m.v. på børne- og undervisningsområdet som følge af covid-19, samt den vejledning, der er fremsendt til institutionerne.

**[[2]](#footnote-2)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og sted med blokbogstaver

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revisors navn med blokbogstaver

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revisionsfirma (stempel) og underskrift

1. Er der ingen forbehold, så vælg det fra i drop-down menuen og overalt i konklusionen. [↑](#footnote-ref-1)
2. Er der ingen fremhævelser af forhold vedrørende indberetningen, så vælg det fra i drop-down menuen. [↑](#footnote-ref-2)